**EELARVEKOMISJON**

**KOOSOLEKU PROTOKOLL**

Kilingi – Nõmme 11. juuni 2020 nr 3

Algus 16.00, lõpp 17.45.

Juhatas: eelarvekomisjoni aseesimees **Kadri-Aija Viik.**

Protokollis: eelarvekomisjoni liige **Talvi Saar.**

Võtsid osa: eelarvekomisjoni liikmed **Janek** **Ilves**, **Aimi Kollamaa.**

Kutsutud: vallavanem **Eiko Tammist**, abivallavanem **Jaanus Männik**, abivallavanem **Külli Karu** *(hilines, saabus 16.50)*.

Puudus: eelarvekomisjoni **liige Kalle Song**.

**PÄEVAKORD**

1. Saarde valla 2020. aasta lisaeelarve arutelu.

Koosoleku juhatas sisse eelarvekomisjoni aseesimees **Kadri-Aija Viik**, tutvustades lühidalt seletuskirja Saarde valla 2020.a lisaeelarve juurde.

**E.Tammist**: Lisaeelarvesse on planeeritud sihtotstarbelised laekumised ja täiendav toetusfond. 31.aprilli seisuga on tulumaksu laekumine 21 000 euroga plussis. Tulemas on veel kolm toetust. Investeeringud pole veel tehtud.

**J.Männik**: Kajastatud on ka need riigi poolsed toetused, mis seni eelarves pole kajastunud.

**E.Tammist**: Lisaks on 2000 eurone annetus.

**J.Männik**: 2000 eurot on annetus Surju hooldekodule „Videvik“, töötasudeks koroonaaja pingelise töö leevendamiseks.

**E.Tammist**: Toetusavaldused esitasid kolm asutust. Eriolukorrast tingitud toetus ettevõtlusele oleks 300 eurot. Eriolukorrast tulenev toetus Saarde kirikule – 2 500 eurot. Kiriku kauplus oli eriolukorra ajal suletud ning kogudus ei käinud koos. Vabastada „Resto“ üheks kuuks üürimaksest.

**J.Männik**: Kiriku annetused on vähenenud, usuasutustel on üldiselt suured probleemid, aga nad on suurimad ajaloo kandjad. Vallateede ja tänavate renoveerimiseks täiendavad toetused, kui neid kasutada plaanipäraselt, siis umbes 100 000 eurot jääb edaspidiseks, hange tuli oodatust odavam. Objektid sõltuvad sellest, kas suure projekti vastus tuleb positiivne. Täitmise tähtaega saab lükata ka 2021.aastasse.

**J.Ilves**: Milline osa kergliiklusteest korda tehakse?

**K-A.Viik**: Võimalusel kogu kergliiklustee, mitte lõikudena.

**E.Tammmist**: Muud elamu- ja kommunaalmajanduse kulud, valla amortiseerunud hoonete lammutamiseks - 25 000 eurot, see on omaosaluse katteks. Prioriteedid on Tali, Tihemetsa ja Kilingi-Nõmme, edaspidi Jaamaküla vanad hooned jne. Tervishoiu real SA K-Nõmme THK, primaarne on energiatõhususe saavutamine. Tihemetsa Huvi- ja Spordikeskuse võimla põranda ja abiruumide renoveerimine - 100 000 eurot. Mänguväljakutele 25 000, kasutada Tihemetsas. Kuigi seal peal on juba 5000 eurot investeeringuna – see on vana, nõuetele mittevastava, ära koristamiseks.

**J.Ilves**: Ootuspärane oleks ka kogukonna toetus.

**K-A.Viik**: Lähkma külakeskusel on kasutusleping 7.aastaks. Toetuse summa 45 000 eurot.

**J.Ilves**: Kas on teisi toetusi? Kas projekt on olemas?

**K-A.Viik**: Projekt on olemas, joonised-mõõdud jne, riigi eelarvest. Katusele tuleks plekk, nii on ka projektis kirjas.

**J.Ilves**: Kas hoone on muinsuskaitse all?

**K-A.Viik**: Ei ole, projekteeritud on etapiviisiliselt, kasutatkse valtsplekki.

**J.Männik**: S.o vallavara hoidmine, säästmine – et katus ära ei mädaneks.

**E.Tammist**: Lisas on veel lasteaed „Krõll“ töötukassa toetus 923 eurot, Kilingi-Nõmme Gümnaasiumi õpilaskodu hoonele täiendavad evakuatsioonitrepid 25 000 eurot. Treppidele on olemas projekt, riskitase kõrge. OÜ-le Saarde Kommunaal, seoses eriolukorraga 15 000 eurot, õpilasveo eriliinid (õpilasring, toiduring, tellitud tööd).

**J.Männik**: Kui 160 000 ei ole abikõlbulik, siis teised paigutused võivad jääda samaks.

**E.Tammist**: Sihtotstarbelise eraldisena on lisatud majandamiskuludesse raamatute soetamine Kilingi-Nõmme Raamatukogule 6938 eurot ja Surju Raamatukogule 1762 eurot, kokku 8700 eurot. Gümnaasiumi tehnoloogiaõpetuse seadmed 40 000 eurot, need on uued tehnoloogiapõhised seadmed, ootan eeskätt õppekava. Planeeritud on parklate asfaltkatete renoveerimine (K-N bussijaama ja K-N Klubi parklad) – 55 000 eurot.

**J.Ilves**: Kas ei peaks ehitama välja keskväljakut, mitte kiviprojektina? Kas klubile eraldatud summast ei võiks osa vabaajakeskusele eraldada?

**K-A.Viik**: Klubi stanged tuleb vahetada korraga välja. Need on vajalikud, et kultuurielu edendada, arvestades igati valla inimeste soovidega. Päevakeskus asutusena ei saa olla ahjuküttel. Tegevusi saaks teha kordades paremas hoones, kui praegune vabaajakeskus.

**J.Ilves**: Mis oleks lahendus?

**E.Tammist**: Seda peab arutama arengu- ja majanduskomisjon.

Päevakorrapunkti ettekande ja arutluste järel **otsustati:**

1. 2 **poolthäälega** (0 vastu, 1erapooletut, K-A.Viik taandas end hääetamisest) eraldada Lähkma külakeskusele 45 000 eurot, katuse vahetamiseks.
2. 4 poolthäälega (0 vastu, 0 erapooletut) määrata Saarde valla lisaeelarve ressursside paigutus vastavalt vallavalitsuse ettepanekule.

**K-A.Viik**: Ettepanekuid, küsimusi?

***/Allkirjastatud digitaalselt/ /Allkirjastatud digitaalselt/***

Kadri-Aija Viik Talvi Saar

koosoleku juhataja koosoleku protokollija